אושרי מימון

אושרי מימון (נולד בכ' באדר ב' ה'תשמ"א, 26 במרץ 1981) הוא שחקן, תסריטאי, יזם ובמאי ישראלי. מקים ומשחק (לצד אסף פני-אל) בתיאטרון "האפי ג'וז" (Happy Jews – יהודים שמחים) המעלה ומפיק הצגות וסרטונים לילדים ומבוגרים, והופעות תיאטרון פלייבק. נולד במושב שרשרת וגדל שם, במכמש ובאשקלון. למד בישיבת נתיבות יוסף (מחזור ז') וישיבת עתניאל. בצה"ל שירת בגדוד צבר בחטיבת גבעתי. בין השנים 2003–2006 למד משחק בבית הספר למשחק אספקלריא. בשנת 2007 למד תיאטרון פלייבק בהנחיית עופר מימרן. למד אימון אישי במכללת "כוונה" והוא עוסק בייעוץ לאמנים וגופים שונים. למד קורס גיוס כספים למיזמי סטארט אפ בבית הספר ללימודי המשך של הטכניון ע"ש עזריאלי. ב-2016 היה אחד מארבעת המייסדים (לצד עמי חניא, אסף פני-אל וד"ר רוני אוחיון) והיה מנכ"ל שותף בחברת הזנק בשם MyState, שגייסה 6.5 מיליון דולר ממשקיעים פרטיים. למד קורסים בקולנוע בבית הספר לקולנוע יהודי. הוא אחד ממקימי ארגון אית"י - אמנים יוצרים תרבות יהודית. שיחק בהצגה "טישאטרון" (מופע סיפורים מעולמם של חסידים, משולבים בניגונים) שכתב וביים חביב מזרחי בתיאטרון אספקלריא. ב-2006 שיחק ב"קולות" (מחזמר חסידי) שביים וכתב יהודה מורלי, בהשראת "מסירות נפש" מאת י"ל פרץ בתיאטרון אספקלריא. באותה שנה שיחק בהצגה מדרש קטיף שכתב וביים חביב מזרחי בתיאטרון אספקלריא. ההצגה עלתה במלאת שנה לביצוע תוכנית ההתנתקות והיא בוחנת מזוויות שונות את תוכנית ההתנתקות. ב-2008 שיחק בהצגה "ארץ בסכנה" (הצגה בנושא שנת שמיטה) שכתב וביים חגי לובר בתיאטרון אספקלריא. הקים וניהל, יחד עם אסף פני-אל, את תיאטרון סצנה של "קבוצת אראל לקידום הנפש והתרבות היהודית". ב-2010 שיחק בהצגה "סיפורו של חצי שקל" בתיאטרון סצנה של "קבוצת אראל לקידום הנפש והתרבות היהודית", ושיחק בשבע הצגות שונות של "צוות תעלומה" (ביניהן: צוות תעלומה בתעלומת חג החנופה (במאית: רחל שוורץ) וצוות תעלומה בתעלומת ארץ ישראל האבודה) של תיאטרון סצנה. ב-2011 שיחק בהצגה "תוציאו את השטיח מהבית" שכתב וביים איז'ו ליבוביץ' בתיאטרון עמוקה. באותה שנה שימש כשחקן (לצד אביתר בורובסקי) בפרויקט "דרמה ערכית" שביימה רחל מימון שוורץ מטעם מרכז מורשת מנחם בגין. במסגרת פרויקט זה העלה קטעי תיאטרון לפני קהל שוטרים בכ-100 תחנות משטרה ברחבי הארץ. המטרה שהציבו במטה הארצי של משטרת ישראל הייתה להטמיע את ערכי המשטרה בקרב השוטרים, להעלות סיטואציות מחיי השוטר ולהתמודד עם דילמות. בין השנים 2012–2017 שיחק בקבוצת תיאטרון פלייבק "ג'יבריש" בהנחיית עמי חניא. ב-2013 החל לשחק באנסמבל נאפולופו לזכרו של אביתר בורובסקי (נאפו לא פה). במסגרת זו הם העלו מופעים שונים בהם השחקנים משתמשים בדמות הבובה שאפיינה אותו, ועוד. ב-2013 שיחק בהצגה "אליהו זכור לטוב", על הרב מרדכי אליהו, מאת אתי אלבוים בתיאטרון סצנה. ב-2017 ביים (לצד עמיחי חזן) את ההצגה "תיקון חצות" מאת אסף פני-אל בהפקת תיאטרון נקודה טובה. הצגה זו עלתה גם בפסטיבל עכו. ב-2018 שיחק (לצד כפיר גץ) בהצגה "אבי הכיפות הסרוגות" המבוססת על חייו של הרב משה צבי נריה, בהפקת מדרשת ירושלים של זהב. ב-2020 כתב (לצד אלעד מוקדס) ושיחק בסרטון "בחירה" שביים אלעד מוקדס (בהשראת הסדרה דקלוג של קשישטוף קישלובסקי), ופיתח יחד עם אורי גרודר את התסריט (שכתבו הרב יצחק סבתו ואלעד מוקדס) לסרטון "ביקורת בונה" בהפקת "היינו כחולמים" ומכון "והלכת בדרכיו" - מכון לפיתוח עבודת המידות לאור תורת ארץ ישראל שעל יד ישיבת נתיבות יוסף. באותה שנה שיחק בסרטון "גם קורונה זו לטובה" (בהשראת נחום איש גמזו). ב-2022 לימד קורס משחק בישיבת הדרום, וכתב וביים את ההצגה של "הילה ואבוש". ב-2023 כתב, לצד עמיחי חזן, וביים את ההצגה "שפוט השופטים" בתיאטרון הלח"י השנייה, וביים את ההצגה "סלפי" שהפיק ידידיה אנקרי. ב-2023 במהלך מלחמת חרבות ברזל שיחק בתיאטרון פלייבק שהוקם כ"יחידת חוסן פלייבק" במסגרת שירות מילואים בצו 8 במסגרת חיל הרבנות הצבאית. שיחק (לסירוגין עם אסף פני-אל/רביב זק/חיים רוטשטיין) בהצגה "החזן שלא ידע לקרוא" שכתבו חיים רוטשטיין ויהל חזן וביים יהל חזן בתיאטרון לב השמיים. ב-2024 ביים את ההצגה "מלחמה קיומית" שכתב ארז שדיאור בתיאטרון מצופים. ב-2005 שיחק בסרט "תעלומת המעיליונר" שכתבה ליבי אסתר בהפקת אולפני דינור. ב-2006 שיחק בסרט "הקמצן שהפך לקבצן" שכתבו יגאל ואיילת הושיאר וביים יגאל הושיאר בהפקת ניצוצות של קדושה, וגילם את אלישע בעונה הראשונה של אסי טוביה וחברים שביים יובל גינזבורג בערוץ מאיר לילדים. ב-2007 שיחק בסרט "רגע גורלי" בהפקת ניצוצות של קדושה, וובסרט "שליח ציבור" שביים אביעד לוי בהפקת נועם הפקות. ב-2009 שיחק בסרט "שמיטה בסכנה" (עיבוד להצגה "ארץ בסכנה") בהפקת תיאטרון אספקלריא. אורי אלון עיבד את המחזה לתסריט, וחגי לובר ביים את הסרט. באותה שנה שיחק בסדרה בת 2 פרקים בשם "אלו מציאות" מאת רענן זיו ויגאל הושיאר שגם ביים, כחלק מסדרת סרטים העוסקת בלימוד חוויתי של סוגיות בתלמוד בבלי בהמחשה ובצורה חוויתית בהפקת ניצוצות של קדושה. ב-2020 החל להגיש לצד אסף פני-אל את התכנית "אלף אלף: אמנות ואמונה עם אושרי ואסף" בערוץ הידברות. נשוי לאפרת ולהם 3 ילדים, והם מתגוררים בירושלים. מדיה וקבצים בנושא אושרי מימון בוויקישיתוף אתר האינטרנט הרשמי של האפי ג'וז אושרי מימון, ברשת החברתית פייסבוק סרטונים בערוץ של אושרי מימון, באתר יוטיוב תיאטרון לב שמים אלעד כהן ויהודה שוקרון מארחים את אושרי מימון - שחקן "לב שמים", באתר רדיו קול חי, ‏20 במאי 2021 הילה חיימוביץ', ‏גיוס: MyState הישראלית מגייסת 6.5 מיליון דולר, תחסוך לכם את ההמתנה בטלפון, באתר Geektime‏, 20 בינואר 2016 יהונתן גוטליב, הוקם איגוד אמנים בתרבות היהודית, באתר ערוץ 7, 5 בספטמבר 2021 אמציה האיתן, רואים את הקולות, באתר ערוץ 7, 19 באוקטובר 2006 ורדה בלונדר, ביטויים של שבר: ניתוח מופעי תיאטרון שצמחו בקרב מפוני גוש קטיף לאחר ההתנתקות באוגוסט 2005, עבודת גמר (מ.א.) אוניברסיטת תל אביב 2013 אחיה ראב"ד וברית פרץ, אביו של הרוג הפיגוע: תבקש מה' להיות האחרון, באתר ynet, 30 באפריל 2013 אורנית עצר, הטלפון נעלם מזירת הרצח, באתר ערוץ 7, 21 במאי 2013 פלייר ההצגה "צוות תעלומה בתעלומת ארץ ישראל האבודה" אסף פני אל, ‏שחנ"ש במוצ"ש: טראומה, באתר כיפה, 24 במאי 2014 אמילי עמרוסי, השליחים של נאפו, באתר ישראל היום, 7 ביוני 2013 תיקון חצות באתר תיאטרון נקודה טובה אבינדב ויתקון, הדתיים מקבלים במה, באתר ערוץ 7, 7 בספטמבר 2017 בחירה באתר "שורש", 29 בדצמבר 2020 איך לדבר על מה שקשה?, באתר ערוץ 7, 20 במאי 2020 הקורונה מפחידה? אמונה בסיפורו של נחום איש גמזו, באתר "סרוגים", 2 באפריל 2020 תלמידי ישיבת הדרום ביוזמה מחממת את הלב לחג הסיגד - חדשות אפס שמונה 08, באתר חדשות אפס שמונה 08, ‏25 בנובמבר 2022 יהונתן גוטליב, 7 ברנז'ה: הבשורה של הילה ואבוש, באתר ערוץ 7, 13 בנובמבר 2021 באיזו הצגה סירבו שחקנים להשתתף מתוך פחד?, באתר TOV אקטואליה יהודית, ‏13 בספטמבר 2023 אבי טאוב, חייל עם סיפור מחפש תרופה - קרוב אליך, באתר קרוב אליך, ‏21 במרץ 2024 החזן שלא ידע לקרוא בתיאטרון לב השמיים הקמצן שהפך לקבצן חלק 1,חלק 2, באתר "ניצוצות של קדושה" רגע גורלי באתר ניצוצות אלו מציאות באתר "ניצוצות" ערוץ הילדים, אלף אלף: אומנות ואמונה עם אושרי ואסף. מצוות כיבוד הורים, באתר הידברות, ‏30 ביוני 2024